‘Hart vol dankbaarheid’, sê Amor ná springmat-ongeluk | Maroela Media
‘Hart vol dankbaarheid’, sê Amor ná springmat-ongeluk
Amor Vittone (Foto: Facebook)
Die gewilde sangeres en televisie-aanbieder Amor Vittone het Donderdag gesê hoewel die tweede operasie om die geskeurde ligamente in haar linkerbeen én ŉ gebreekte enkel te herstel suksesvol was, is daar nog ŉ lang herstelpad wat vir haar voorlê.
Vittone is Maandag na die hospitaal gehaas ná ŉ ongeluk op ŉ springmat tydens haar seun, Jordan (13), se verjaardagpartytjie.
Die voorval het gebeur by Bounce, ŉ sentrum vol springmatte in Johannesburg waar waaghalse spronge en toertjies kan uitvoer.
“Ek sit vanaand hier in ŉ hospitaalbed met ŉ hart vol waardering en dankbaarheid. Die tweede operasie was ŉ sukses,” skryf sy op Facebook. “Die dokters was skepties omdat die belangrikste ligamente, weefsel en senuwee afgesny is deur die impak [van die val].”
Die sangeres het gesê sy is oorweldig deur boodskappe van aanhangers wat haar beterskap toewens en hoop sy kan spoedig weer optree. “Ek wil uit my hart uit dankie sê aan elkeen se boodskappe, gebede en liefde. My ma moes oorneem en help met die kinders. Ma, vreeslik dankie dat ma nooit opgee nie en dadda, dankie vir al julle liefde [sic].”
Amor het Donderdag met rehabilitasie begin en is tans op krukke. “Dis ŉ lang pad wat voorlê, maar ek wil hard werk sodat ek vinnig weer kan show, al is dit op krukke.”
Gru-botsing eis sewe
Wat van jou man wat op sterwe lê?
| sien reaksie (7)
Sover ek weet ondersteun Amor nog al die tyd vir Joost.
Sjoe julle Joost kry suurstof bid eerder dat hy en spore beter word v Kids onthalwe nou gaan julle almal tekere sies man
Ek is nie een van die wat te kere gaan nie, ek noem juis dat Amor Joost bystaan. Joost is altyd in my gebede sowel sy familie en vriende wat hom ondersteun.
Pieter ek stem 100% saam.